
A CÍMLAPOT URAI ERIKA TERVEZTE 51. akarod a világot ismerni nélkülük? Képzelj el egy világot virá- 


"ok lak nélkül, s a kép, ami felrémlik előtted, az üresség, a halál 
1." A löldnek csillagai a virágok — tartja a latin közmondás, egy 
.... hinai mondás meg éppen megfordítja : a csillagok az ég virágai. 
" "neven hívja kedvesét a költő, virágénekek születtek a nép ajkán, 
. radicsom virágoskertjébe teremti a régiek képzelete a mondabeli 
sb emberpárt. 

. um ősi vággyal keresi az ember azokat a csodálatos kerteket, 
. aziakat, amiket még az érintetlen természet tartogat számára : a 
"1 margarétás, harangvirágos, szegfüves tengerét, akopár dolomit- 
1 1uk parányi sziklakertjeit. A patakok várják, amelyeknek nefelej- 
. .. hek partján mintha az ég kékje tükröződne vissza, és havasok, a 
" 1 legpazarabb vadvirágos kertjeivel, óriás virágaival. Még itt van 
7 a paradicsom a küszöbünk előtt — még tömegesen virít a lila 
7.1. orcsin néhol a budai hegyekben, az őszi kikerics a lekaszált rétek 
""narapndjában, s a külvárosi gyepes útszéleken különös-kedves hír- 
mm ondói élnek még a régi növényvilágnak. 

" "kat a fajokat válogattuk inkább ki a közép-európai növényvilág 


HARMADIK KIADÁS 


"1 rua) mintegy ezer fajából, amelyek még valóban feltűnnek erdőn- 
"son, csavargásaink közben. Könyvünk kora tavasztól késő őszig 
"veti ezeknek a , virágoskerteknek" változásait, s hogy megkönnyít- 
"a keresést, a virágok felismerését, színek szerint csoportosítja őket 


"her. sárga, lila, kék, rózsás, bíbor és cinóberpiros táblákba. A táblák 
.. seallításakor szinte csokrokat kötöttünk, élveztük annak az örö- 
"ut hogy tudjuk: melyik virág nőhet egymás közelében hasonló 
"..nyei miatt; melyik virág hűséges kísérője egy-egy erdőtípusnak, 
" any melyik csak ritka vendége a növénytársulásnak. 

KORA TAVASZ 


1. Hóvirág (Galanthus nivalis). Kora tavasszal gyakran még a hófol- 
tok között is kivirít. Föld alatti hagymája van. Levelei teljes nagyságú- 
ra csak a virágzás után nőnek meg. Terméseivel még május végén 
is találkozhatunk hűvös, északi fekvésű helyeken. Tömegesen él a 
gyertyános-tölgyesekbenés bükkösökben. Tenyészideje — az első levél 
megjelenésétől termésérésig — az erdő kilombosodásáig be is fejeződik. 


2. Tavaszi tőzike (Leucojum vernum). A hóvirághoz hasonló, de 
szélesebb, kehelyszerű leple halványsárga, zöldes erezetű. Az utcai 
virágárusoknál a hóvirággal együtt az első kora tavaszi virág. A 
Dunántúlon, Vas, Zala és Somogy megyében találhatjuk, nedves tala- 
jú erdőkben, ártéri réteken. Életmódja a hóvirágéhoz hasonló. Mind- 
ketten az amarilliszfélék családjába tartoznak. 


3. Illatos hunyor (Helleborus odorus). A Mecsek jellegzetes kora tava- 
szi virága. Több arasznyi átmérőjű, bőrnemű levelei áttelelnek. Az 
új levelek csak virágzás után fejlődnek ki. Enyhe teleken már decem- 
berben bimbózik, februárban nyit, de java virágzása április végéig 
elhúzódik. Rokona a Zempléni-hegységtől a Pilisig található pirosló 
hunyor és a kisvirágú hunyor, mely a dunántúli gyertyános-tölgyes 
és bükkös erdőkben fordul elő. 


4. Galambvirág (Isopyrum thalictroides). A boglárkafélék családjába 
tartozik, és kora tavasszal virágzik, mint az imént említett hunyor. 
Leggyakoribb a Középhegység nyirkos talajú bükkös és gyertyános- 
tölgyes erdőiben, ritkább az alföldi ligeterdőkben. Kecses, fehér virá- 
gai rövid életűek. 


1. Mezei tyúktaréj (Gagea pratensis). A liliomfélékhez tartozó apró 
növényke. A földben két, vízszintesen fekvő és egy kisebb, könnyen 
leváló hagymája fejlődik. Száraz, pusztai gyepekben találjuk kicsi 
sárga virágait, inkább a délelőtti órákban. Később a virág becsukó- 
dik, már nem feltűnő. Több rokon faj is tavasszal virít erdőn, réteken. 


2. Tavaszi hérics (Adonis vernalis). Száraz, meleg fekvésű füves hegy- 
oldalakon és száraz tölgyesekben él. Tavasszal alig néhány cm hosszú 
száron bontja ki pompás virágait. Május derekára egy-két elkésett 
virág között, csaknem félméteresre megnőtt bokrocskáin találjuk a 
terméseit. Nem csupán nagy virágaival feltűnő. A népi gyógyászat 
régóta ismeri, szívnyugtatónak, vizelethajtónak használja. Rokona 
a volgamenti hérics (A. volgensis), a jégkorszakok utáni melegebb 
idők óta napjainkig itt tovább élő maradvány (reliktum) faj. A tiszán- 
túli löszpuszták megmaradt, ma védett vegetációfoltjain élő ritka 
növényünk. (A héricsek piros virágú fajait I. a XX. táblán.) 


3. Tavaszi kankalin (Primula veris). Száraz tölgyesekben, erdőtisztá- 
sokon gyakori. Gyógynövény, megszárított gyökerét ma is használják 
köptető teákhoz. Csokorban árulják rokonát, a dunántúli erdőkben 
még lombfakadás előtt nyíló száratlan kankalint (P. acaulis). A kanka- 
linvirág a monda szerint gazdáját elvezeti még a távol elrejtett kincs- 
hez is. 


4. Sziklai daravirág (Draba lasiocarpa). Dolomitsziklák száraz gyep- 
jében virít. Kizárólag az Eszaki-Kárpátokban és a Magyar Közép- 
hegységben él, itt bennszülött (endémikus) faj. 


5. Bogláros szellőrózsa (Anemone ranunculoides). A boglárkafélékhez 
tartozó erdei növény. Nyár elejére már teljesen eltűnik, csak a föld 
alatt meghúzódó, fényes barna gyöktörzse él tovább. 


TI. tábla 


Í 
j 
I 


1. Májvirág (Hepatica triloba). A Dunántúl erdőiben gyakran töme- 
gesen virít kora tavasszal, nyirkos, üde talajon, patakok mentén is. 
Gyöktörzsét a népi gyógyászat régóta használja máj-, epe-, vese- 
és hólyagbántalmak gyógyítására. A boglárkafélékhez tartozik. 


2. Fürtös gyöngyike (Muscari racemosum). A liliomfélékhez tartozó 
hagymás növény. Nagyon illatos, apró kis fürtökbe tömörült virágai 
meghúsosodott lepellevelekből keletkeztek. Száraz, pusztai gyepek- 
ben fordul elő. Nyáron virító, nagyobb termetű rokona az üstökös 
gyöngyike (M. comosum), virágzatának csúcsán üstököt alkotnak 
a meddő virágok. 


3. Kis télizöld (Vinca minor). Gyertyános-tölgyes és bükkös erdőkben, 
főleg a Dunántúlon helyenként tömeges, ún. erdőtípust alkotó nö- 
vény. Temetőkben, kertekben is ültetik örökzöld levelei miatt. Érté- 
kes, vérnyomás-szabályozó hatóanyagot tartalmaz. 


4. Leánykökörcsin (Pulsatilla grandis). Sziklás, meleg déli hegylejtők, 
pusztai gyepek kedves tavaszi dísze. Már az enyhe márciusi napok 
előcsalogatják a föld alól kibújó molyhos-bundás bimbókat. Egyetlen 
virágból sok száz részterméske fejlődik, ezeket a szél messzire sodorva 
terjeszti. Rokona a fekete kökörcsin (Pulsatilla nigricans). 


5. Illatos ibolya (Viola odorata), a tavaszt jelentő, friss ibolyacsokrok 
virága. Legyökerező indákkal terjed. Főleg a középhegységi erdőkben 
gyakori, de a Dunántúlon sem ritka. Szárított levelei, gyökere és 
virágai köptető, nagy adagban hánytató hatásúak. Virágából illat- 
szert készítenek. Erdőink, rétjeink, pusztáink gyepjében számos más 
ibolyafajt találhatunk. A fehér ibolya (V. alba) kitelelő leveleivel s 
tavasszal hófehér virágaival tűnik fel a cserestölgyesekben a Magyar 
Középhegységben. 


IN. tábla " 


TAVASZ 


1. Pongyola pitypang vagy gyermekláncfű (Taraxacum officinale). 
Kerti pázsitokban, kaszálókon, mocsár- és lápréteken, út menti füves 
helyeken tavasszal mindenütt virítanak sárga virágfészkei. Leszakítva 
tejnedvet ereszt, ezért tévesen kutyatejnek is hívják. Bóbitás kaszatter- 
méseit elfújják és messzire reptetik a gyerekek. A termések, mint 
kis ejtőernyők, sokáig lebegve maradnak. Gyógynövény. Gyökerét 
gyűjtik, mert főzete étvágyjavító, vizelethajtó. A népi gyógyászat 
régóta ismeri, cukorbaj esetén is alkalmazza. 


2. Mocsári gólyahír (Caltha palustris). Vizes réteken, vízborította 
erdőkben tavasztól nyár elejéig virít. Ahol sok van belőle, messziről 
sárgállik tőle a rét. Fiatal levele salátának jó, de az idősebb ártalmas. 
Bimbóit csípős ízéért ecetbe teszik, ezt hívják német káprinak. 


3. Martilapu (Tussilago farfara). Elterjedt fészekvirágzatú növény, 
főleg agyagos, omladékos partokon. Virágos, pikkelyleveles hajtásai 
már kora tavasszal megjelennek. Nagy lapuleveleit csak később hoz- 
za. Mindenütt ott van, ahol az eredeti növényzetet megbolygatták. 
Így például a frissen kibontott, agyagos bányaoldalakon egyeduralko- 
dó. Széllel szinte korlátlanul terjedő terméseivel tömegesen tud megte- 
lepedni. Zsenge leveleit a káposztához hasonlóan megtöltik darált 
hússal (tőtike). 


4. Salátaboglárka (Ficaria verna). Bükkös és gyertyános-tölgyes er- 
dőkben, tápanyagban gazdag talajon helyenként tömegesen virít 
lombfakadás előtt. Friss leveleit salátának fogyasztják. Az Alföldön, 
a folyók mentét kísérő ligeterdőkben is megtaláljuk. Nyár elején 
visszahúzódik, a gumóban felraktározott tápanyagtartalékkal vészeli 
át a nyár szárazságát, a tél fagyát. 

IV. tábla 


1. Odvas keltike (Corydalis cava). Lombosodás előtt lepi el fehér 
és rózsás-lila virágaival a bükkös és gyertyános-tölgyes erdőket. Ott 
gyakori, ahol a talaj üde, tápanyagban gazdag. A Dunántúlon is 
előfordul, de az Alföldön csak ligeterdőkben találkozhatunk vele. 
Odvas gumótit egyes vidékeken burgonyaként fogyasztják. A füstike- 
félék családjába tartozik, egyik rokona a falusi kertekben gyakran 
ültetett szívvirág (Dicentra spectabilis). 


2. Tavaszi lednek (Lathyrus vernus). Gyertyános-tölgyesekben, száraz 
tölgyesekben virít lombfakadás idején. A pillangósok családjába (Fa- 
baceae) tartozik. Virágai eleinte pirosak, a virágzás vége felé egyre 
jobban kékülnek, mert megváltozik a szirom sejtnedvének kémhatá- 
sa. Ezt jelzi a szirom festékanyagának, az antociánnak színváltozása. 
Éppúgy, mint a vöröskáposzta vagy a lakmusz: savakban piros, lú- 
gokban kék színre vált. 


3. Kónya vicsorgó (Lathraea sguamaria). Gyertyános-tölgyesek avará- 
bancsak tavasszal bukkanunk rá. Élősködik, valódi levelei nincsenek. 
Leginkább a gyertyán és a mogyoró a gazdanövénye. Rózsáslila hajtá- 
sain halvány színű pikkelylevelek vannak. Föld alatti szárán is fejlőd- 
nek hófehér pikkelylevelek, üregeikben kicsi talajlakó atkák bújnak 
meg. 


4. Pettyegetett tüdőfű (Pulmonaria officinalis). Bükkös és gyertyános- 
tölgyes erdőkben lombfakadás idején virít. Pirosas-rózsaszínes bim- 
bókkal kezdődik virágzása, de végül is megkékül, akár a tavaszi 
lednek. A levél fehér pettyes, merev szőröktől érdes. A népi gyógyászat 
igen régen alkalmazza főleg tüdőbaj, rekedtség ellen, de toroköblí- 
tésre is. Az érdeslevelűek családjába tartozik. 


TAVASZUTÓ 


1. Gyöngyvirág (Convallaria majalis). A májusok kedves, illatos erdei 
és kerti virága. Hegyvidéki erdőkben is gyakori, de az alföldi ún. 
gyöngyvirágos tölgyesekben szinte kaszálni lehet. A mély, laza, táp- 
anyagban gazdag talajt kedveli. Érett termései cinóberpiros bogyók. 
Gyöktörzsét és leveles virágzó hajtását drognak gyűjtik. Szívbántal- 
mak és epilepszia esetén is alkalmazzák, erős vizelethajtó. Régóta 
ismerik a népi gyógyászatban is : fájó végtagok bedörzsölésére hasz- 
nálták. Nagy adagban erős méreg. 


2. Medvehagyma (Allium ursinum). Virágzásakor főként a Mecsek 
vidékén a gyertyános-tölgyesekben gázolni lehet benne. Levelei nem 
feltűnőek, csak fehér, gömbös virágzata. Messzire érezni a tömény 
hagymaillatot, ha levelein taposunk. Gyógynövény : jó magas vérnyo- 
másra és érelmeszesedésre. A lengyelek, tatárok salátaként, hallal 
keverve fogyasztják is. 


3. Orvosi salamonpecsét (Polygonatum odoratum). Száraz, pusztai 
gyepekben, tölgyesekben él, az Alföldön és a Középhegységben. Föld 
alatt kúszó gyöktörzsén pecsétre emlékeztet a tavalyi hajtások helye. 
Hazánkban több rokon faja él, többnyire erdőkben. 


4. Olocsán csillaghúr (Stellaria holostea). Száraz tölgyesekben néha 
tömeges. Öt hófehér szirma mélyen kicsípett, ezért tízszirmúnak lát- 
szik. A szegfűfélék családjába tartozik. 


5. Szagos müge (Asperula odorata). Jó vízháztartású, humuszos talajú 
bükkösökben, gyertyános-tölgyesekben tömeges. Illatos, fűszeres 
aromája miatt a májusi borhoz és dohány illatosítására használják. 
A népi gyógyászat teáját vizelethajtónak, altatónak és sárgaság ellen 
itatja. 

1. Agárkosbor (Orchis morio). Napos, füves, száraz hegyoldalak, 
rétek növénye. Kettős, föld alatti ikergumójának egyike kiélt, ráncos, 
másik a jövő évi tápanyagot raktározza, duzzadt. A virág legnagyobb 
lepellevele a mézajak, a megporzó rovarok leszállóhelye. Más rokon 
fajokkal együtt nyálkaanyagot szolgáltatnak gumói, bélhurutnál al- 
kalmazzák. A kosborfélék családjába (Orchidaceae) tartoznak a tró- 
pusokról származó, fákon élő, óriási virágú, nálunk üvegházakban 
nevelt orchideák. A mi vadon termő kosboraink virágai hasonló 
szerkezetűek, csak jóval kisebbek. Erdőn, réten, száraz és nedves 
helyeken, mocsarakban is megélnek egyes fajai. Az orchideák, kosbo- 
rok mákszemnél is jóval kisebb magokat teremnek. 


2. Foltos árvacsalán (Lamium maculatum). Az ajakosok családjában 
(Labiatae) jellemző a kétajkú virág, négyszögletes szár, négy részre 
hasadó termés. Nitrogénben gazdag, törmelékes talajon, erdőkben 
vagy gyomnövényzetben nő. Levelein nagy fehér folt van, mely az 
erdő sötétjében már messziről világít. A kisebb virágú piros árvacsalán 
(L. purpureum) tarlók, szőlők, akácosok tavaszi gyomja. 


3. Méhfű (Melittis grandiflora). Száraz tölgyesek és gyertyános-töl- 
gyesek feltűnő, nagy virágú ajakos növénye. Levelei megdörzsölve 
erős, kellemes illatot árasztanak, illóolajat tartalmaznak. Szárított 
virágos hajtásait teának forrázzák meghűléskor (mecseki tea). 


4. Korai kakukkfű (Thymus praecox). Napos, sekély talajú, sziklás 
hegyoldalak gyepjeiben él. Törpecserje, mert kúszó hajtásai megfá- 
sodnak, és csak részben fagynak le télen. Apró virágai félgömb alakú 
virágzatokban állnak. Nagyon illatos növény. Több, termetre hasonló 
rokonával együtt teának gyűjtik köhögés, hurut ellen. A népi gyógyá- 
szat étvágygerjesztőnek ajánlja. 

VII. tábla 


1. Indás infű (Ajuga reptans). Erdei növény az ajakosok családjából, 
bár az a kivételes eset, hogy a virág felső ajka csökevényesen fejlett. 
A virág ezért első pillantásra nem látszik kétajkúnak. Kopasz, fényes 
levelei tőrózsásak, a virágzó felálló hajtás ennek közepéből indul 
ki. A tőrózsából később indák, legyökeresedő hajtások kúsznak min- 
den irányban. Főleg a középhegységi bükkös és gyertyános-tölgyes 
erdőkben gyakori. Alföldön ritka. 


2. Erdei gyöngyköles (Lithospermum purpureo-coeruleum). Az érdes- 
levelűek családjába tartozik. A talaj nagy szénsavassó- (karbonát-) 
tartalmát jelzi. Tömegesen él a Magyar Középhegység molyhostölgy- 
erdeiben. Érdekesek termései. Egy virágból 1-4 porcelánfehér, kőke- 
mény terméske fejlődik. Legfeltűnőbbek lombhullás után, az elhaló 
hajtásokon messziről észrevesszük az apró fehér pontokat. Legyöke- 
resedő hajtásai a vegetatív szaporodás példái. 


3. Mocsári nefelejcs (Myosotis palustris). Égszínkék virágait gyönyö- 
rűség csokorba kötni. Termesztik is, de vadon szedett példányai ked- 
vesebbek. Leginkább mocsarakban, patakparton, nedves réten talál- 
hatjuk. Rokon fajaival az érdeslevelűek családjából való. 


4. Gamandor veronika (Veronica teucrium). Száraz tölgyesek, bokor- 
erdők növénye, a meleg déli lejtőké, erdőszélek, tisztások napos foltja- 
in is megél. Apró enciánkék virágai pompás füzérbe tömörülnek. 
Szárazságtűrő évelő növény, ezért sziklakertekbe lehet telepíteni. A 
tátogatók családjába tartozik. A hasonló virágformájú rokon fajok, 
évelő és egynyári veronikák nagy számban fordulnak elő erdőn-réten. 

VIII. tábla 


NYÁRELŐ . . 


1. Parlagi rózsa (Rosa gallica). Se szeri, se száma hazánkban a vadró- 
zsafajoknak és -változatoknak, de ezt lehet legkönnyebben biztosan 
felismerni nagy, 5-7 cm átmérőjű virágairól, termetéről. Alig félméte- 
res cserje. Föld alatt kúszó hajtásokkal terjed. A vastag, erős tüskék 
mellett vékony, serteszerű tüskék és mirigyszőrök is borítják hajtásait. 
Száraz tölgyesekben, erdőszéleken, napsütötte meleg hegyoldalakon 
a Középhegységben elég gyakori. 


2. Nagy ezerjófű (Dictamnus albus). Száraz tölgyesekben és a gyepes 
tisztásokkal váltakozó bokorerdőben él napos, száraz lejtőkön. Az 
Alföldön jóval ritkább ; erdei növény. Sok éteres olajat tartalmaz. 
Ez a nagy kánikulában kipárolog a növényből, és szélcsendes időben 
annyira telíti a növény közelében a levegőt, hogy lángra is lehet 
lobbantani. Eztelőször Linné leánya próbálta ki. A jelenséghez babo- 
nás hiedelmek fűződtek. Levele az érzékenyebb kézhez érve barna 
foltosodást, sőt súlyos bőrgyulladást is okozhat. Bármily pompás 
is, mégse szedjük csokorba! 


3. Erdei deréce (Chamaenerion angustifolium). Hosszú fürtvirág- 
zata meghaladja az egy métert. Száraz tölgyesek vágásaiban szapo- 
rodik el tömegesen. A ligetszépefélék családjába tartozik. A rokon 
füzike (Epilobium) nemzetség apró, rózsaszín virágai fürtben állnak, 
négykopácsú tokjukból bóbitás, széllel terjedő magvak szabadulnak 
ki nagy tömegben. 


4. Turbánliliom (Lilium martagon). A Magyar Középhegység árnyas 
erdőinek pompás dísze. Csupasz hagymája van: csak a tápanyagot 
elraktározó húsos, sárgás levelek borulnak össze hagymaszerűen, a 
száraz védőlevelek hiányoznak. A nálunk ritka tüzes liliom (L. bulbi- 
ferum) hagymája népi gyógyszer, néhol eszik is. 

IX. tábla 


1. Vad rezeda (Reseda lutea). Száraz talajokon, parlagon, töltéseken, 
utak mentén, szőlőkben található gyomnövény. Sokszor megénekelt 
rokona a piros és sárga porzójú kerti rezeda (R. odorata), kellemes 
illatáért kedvelik. A rezedafélék családja kivételes tagja a zárvatermő 
növényeknek, mert termései sohasem teljesen csukottak. 


2. Farkasölő sisakvirág (Aconitum vulparia). Árnyas, nyirkos, hűvös 
erdőkben, olykor sziklás talajon is élő, hosszú kórójú növény. A 
sisakvirágfajok mind gyógynövények, erősen mérgeznek. Az ideges 
szívbaj és a reuma ellen használja a népi gyógyászat. A bőrön érzéste- 
lenít, viszont az érző idegvégződéseket ingerli. Nagy adagja bénulást, 
majd fulladásos halált okoz. Már az ókorban felismerték a ciánnál 
és arzénnál jóval erősebb hatását, és mérgezésre használták. A hava- 
sokban az erdőhatár felett, az Alpok és Kárpátok vonulatain számos 
alacsonyabb, de a nálunk élő rokonainál jóval díszesebb nagy virágú 
faja él. 


3. Sárga gyűszűvirág (Digitalis grandiflora). A középhegységi száraz 
tölgyesekben, elsősorban a félárnyékos cseresekben agyagtalajon te- 
nyészik. Rokona a rozsdás gyűszűvirág. Magyarországon csak a Me- 
csek környékén él. A Budai-hegység és a Pilis déli lejtőinek tisztásain 
a gyapjas gyűszűvirág nagy ritkaság. A piros gyűszűvirág (D. purpu- 
rea) Nyugat-Európában erdei vadvirág, nálunk kertekbe ültetik. Kü- 
lönösen a piros gyűszűvirágból fontos szívgyógyszer készül. 


4. Gumós nadálytő (Symphytum tuberosum). Tölgyesekben lombfa- 
kadás előtt nyílik. Érdes tapintású növény. Kúszó gyöktörzséről kap- 
ta nevét, mely a piócára — népi nevén nadályra — hasonlít. Fehér, 
rózsás és lila virágú rokonai az alföldi nádasok, mocsarak növényei. 
Ezek a népi gyógyászatban jelentősek. Gyökerükből regeneráló hatá- 
sú gyógyszer készül. 

1. Szurokszegfű (Viscaria vulgaris). A száraz tölgyeseket, tápanyagok- 
ban szegény hegyoldalakat néha tömegesen borítja el élénk püspöklila 
virágaival ez a szegfűféle. A Középhegységben sovány, kilúgozott ta- 
lajú hegyi réteken is gyakori. Virágzó hajtásai enyvesen ragadósak, 
ezért enyveskének is hívják. Nemesített, telt virágú, kerti változata 
is van. 


2. Bársonyos kakukkszegfű (LLychnis coronaria). Száraz tölgyesekben, 
főleg cseresekben élő, bársonyos, szürkés levelű növény. Az első esz- 
tendőben csak tőlevélrózsát fejleszt, később szökik szárba. Virágzó 
hajtása kb. 50 cm magasra is megnőhet. Szárazságtűrő, kertben mag- 
ról könnyen megtelepíthetjük pompás bíbor virágaiért. 


3. Réti kakukkszegfű (LLychnis flos-cuculi). Az előbbitől nemcsak sal- 
langos szirmaival különbözik, de vízigényesebb is. Mocsárrétek jel- 
lemző faja, leginkább az Alföldön tömeges a réri boglárkával együtt 
(XII. tábla). Ilyenkor messziről felismerhető jellegzetes rózsaszín folt- 
ja a rét zöldjében. A kakukkmadár tavaszi érkezésekor virít. Rokon 
nemzetség a gabonavetésekben élő lila virágú gyomnövény, a konkoly, 
melynek gömbölyű, fekete magja mérges, rontja a liszt minőségét. 


4. Szappanfű (Saponaria officinalis). A laza, homokos talajok, ház 
körüli gyomos, szemetes helyek jellegzetes növénye. A népi gyógyá- 
szat régóta használja köptetőnek. Legfőbb hatóanyagai: a szaponi- 
nok a föld alatti részekben halmozódnak fel. Ezért gyökere habzik, 
mint a szappan. Régente kényes anyagok, így selyem mosására hasz- 
nálták. A szegfűfélék egyik csoportjában a virág csészelevelei össze- 
nőttek. Ilyen a kerti szegfű (Dianthus caryophyllus) is. Ebbe az alcsa- 
ládba sorolják az ezen táblán látható növényeket. A szabad csészéjű 
szegfűfélékhez tartozik például a csillaghúr (VI. tábla). 

1. Sárga tavirózsa vagy vízitök (Nuphar luteum). A tündérrózsafélék 
családjába tartozik. Folyók holtágaiban, morotvákban tömegesen 
elszaporodik. Hínárnövény, a víz alatt gyökerezik, csak a levelei 
és virágai úsznak a víz színén. Rokona, a fehér tündérrózsa (Nym- 
phaea alba) az alföldi nádasok, mocsarak dísze. Melegforrásaink 
vizébe sikerrel telepítettek sok más, sárga, lila, kék és piros virágú, 
a trópusokról származó fajokat. (A Hévízi-tó híres a piros tündérró- 
zsájáról.) 


2. Mocsári nőszirom (Iris pseudacorus). Alföldön és hegyvidéki vize- 
inkben egyaránt elterjedt mocsárlakó növény. Az elmocsarasodott 
tavakat egészen benőheti sudár töveivel, nyurga szárakon ülő pompás 
virágaival. A nemzetség egyes fajai idegenből származott, meghono- 
sodott kerti dísznövények, mint például a kék nőszirom (I. germanica). 
Száraz tölgyeseink dísze a tarka nőszirom (I. variegata). Sárga lepelle- 
velein barnás-ibolyás erezet van. 


3. Réti boglárka (Ranunculus acer). Mocsárrétjeinket május végétől 
sárga virágszőnyeggel borítja be. Ez a boglárka a nedves talajt kedveli. 
A boglárkák túlnyomóan sárga virágú fajai részben nyirkos, tocsogós, 
mások viszont száraz termőhelyeken találják meg életfeltételeiket. 
A fehér virágúak egy része vízinövény, hínárként sallangos levelekkel 
lebeg a víz tükrén szétterülve. Ilyen az Alföld szikes tócsáiban gyakori 
hínáros víziboglárka (Batrachium trichophyllum). A fehér, nagy virá- 
gú törpe boglárkák a magas havasok sokszor nyár elejéig is hófödte 
. rétjeinek díszei. 

XII. tábla 


1. Baracklevelű harangvirág (Campanula persicifolia). Száraz tölgye- 
sek, gyertyános-tölgyesek és bükkösök növénye. Nyár elején sokszor 
liláskék tőle az erdő alja. Csokorba szedik a kirándulók, de hamar 
el is dobják, mert könnyen lankad. Pedig ha hosszú szárral szedik, 
vagy mohába, nylonba takargatják, otthon vízbe téve magához tér, 
és tartósan virít. Sok harangvirágfaj él ezenkívül nálunk. Hegyi réte- 
ken tömeges a margarétával együtt a réti harangvirág (C. patula). 
A havasok világának kedves harangvirágai nagyobb virágú, törpe 
termetű növények, ezeket ültetik sziklakertekbe. 


2. Réti iszalag (Clematis integrifolia). Láprétek és kaszálók, turjánok 
ritka, alacsony termetű faja. A nemzetségben elterjedtebb, jellemzőbb 
a fásodó, felfutó szár: liánok. Ilyen a nálunk kerítésre futtatott, az 
erdőből kivadult, magától is megjelenő erdei iszalag (C. vitalba). 
A Földközi-tenger vidékéről származó nagy, bársonylila vagy lilás-ró- 
zsaszín virágú fajok csak oltással szaporítható kerti dísznövények. 


3. Mezei varfű (Knautia arvensis). Alföldi és hegyvidéki szárazabb 
rétek gyakori virága. A mácsonyafélék családjába tartozik. Fészekvi- 
rágzatát ne tévesszük össze a fészkesek (Compositae) családjának 
jellegzetes virágzatával. Nagyon hasonlók hozzá az ugyancsak ide 
tartozó fejvirág (Cephalaria) és ördögszem (Scabiosa) (XXVII. tábla) 
fehér, sárga és kék fajai. 


4. Hegyi len (Linum austriacum). Pompás, égszínkék virágú növény, 
inkább a hajnalok és reggelek virága. Szirmai a déli verőfényen lehul- 
lanak. Szárazságtűrő, a déli meleg, füves lejtőkön, sziklás hegyoldala- 
kon él. Az alföldi löszpusztákon is tömegesen virít. A sárga virágú 
lenfajok jóval ritkábbak. Leghíresebb a pilisi vagy dolomitlen (6 
dolomiticum). Az egész világon egyedül csak a pilisszentiváni határ- 
ban él. Termőhelye védett. 

NYÁR 


1. Magyar szegfű (Dianthus pontederae). Csak a Kárpát-medencében 
él, sehol másutt (bennszülött faj). Száraz, sekély talajú helyeken, 
füves, sziklás hegyoldalakon, hegyi kaszálókon, margarétás, harang- 
virágos réteken is tömegesen virít bíbora. Helytelenül törökszegfűnek 
is szokták emlegetni. A többi piros virágú szegfűfajjal erdőben, réte- 
ken, pusztai gyepekben találkozhatunk. Ritkábbak az igen kellemes 
illatú, fehér, rojtos szirmú fajok: a középhegységi dolomitsziklák 
bennszülött növénye az István király szegfű és az alföldi homokpusz- 
tákon a kései szegfű (D. serotinus). 


2. Csabaíre, vérfű (Sanguisorba minor). A rózsafélék családjának 
tagja, ahol általános a nagy díszes virág. Növényünk kivétel — apró, 
zöldes, egyszerű, a rovaroknak sem feltűnő, szélmegporzású virágai 
vannak. Napsütötte, száraz, füves hegyoldalakon él. A népi gyógyá- 
szat régóta használja hasmenés- és vérzéscsillapításra. 


3. Parlagi madármályva (Lavatera thuringiaca). Magas kórója általá- 
ban utak mentén, magányosan, szálanként nő. Ahol tömeges, ott 
a termőhelyeterősen megbolygatták. A mályvafélék családjába tarto- 
zik, nagy rózsaszín virágai dupla csészében ülnek, ahogyan az a csa- 
ládra jellemző. Sok gyógynövény akad a mályvafélék között. Az 
orvosi ziliz (Althaea officinalis) mezőn, legelőn, szikes réteken, de 
nedvesebb helyen, füzesekben, ligetekben néha tömeges. Teakeverék- 
be és toroköblítőnek használják. 


4. Piros gólyaorr (Geranium sanguineum). Száraz, napos hegyoldala- 
kon, erdőszéleken olykor tömegesen él. Ősz felé megpirosodó élénk 
levelei rikítanak a füvek között. Néhol dísznövényként ültetik. Ter- 
mése hosszú, gólyacsőrre emlékeztet. Éréskor összecsavarodik, be- 
fúródik a talajba. 

XIV. tábla 


1. Csomós ebír (Dactylis glomerata). A pázsitfélékhez (Gramineae) 
tartozó, igen elterjedt fű. Alföldön, hegyvidéken egyaránt mindenütt 
megtalálhatjuk. Réteken, erdőkben, de nedvesebb helyeken, mocsár- 
réteken is megél. Csomós virágzatáról, széles, lapított leveles hajtásá- 
ról könnyű megismerni. Elsőrendű takarmányfű, mert bőven terem, 
és tavasszal korán kihajt. A neve elárulja, hogy a beteg kutya Orvossá- 
ga : meghánytatja. 


2. Angol perje (Lolium perenne). Elterjedt évelő pázsit legelőkön, 
utak mentén, taposott helyeken. Termesztik is. A parkok, kertek, 
sportpályák pázsitjában a fűmagkeverék alapja. Jól tűri a taposást. 
Rokonai között akadnak egyéves fajok is, például a szédítő vadóc 
(L. temulentum) ; termése mérgező. 


3. Élesmosófű (Chrysopogon gryllus). Meleg déli hegylejtőkön, szikár 
hegyoldalakon, alföldi homokpusztákon él. Nagyon jól tűri a száraz- 
ságot. Virágzó hajtásai embermagasságúra is megnőnek. Igen kemény 
gyökérzete fejlődik. Régebben súrolókefét, gyökérkefét kötöttek be- 
lőle, ezért nagy tömegben gyűjtötték. Ma már a műanyag kiszorította. 


4. Rezgőfű (Briza media). Alföldi és hegyi rétek gyakori fűfaja. Soha- 
sem egyedül uralkodó vagy tömeges, hanem más fajokkal együtt 
él a margarétás, harangvirágos kaszálókon. Finom füzérkéi vékony 
ágakon fejlődnek, a legkisebb szellőben már rezegni kezdenek. 


5. Siskanád vagy nádtippan (Calamagrostis epigeios). Föld alatti kú- 
szó hajtásokkal — tarackokkal — terjedő, hegyvidéki és alföldi tájakon 
egyaránt magasra növő fű. Főleg száraz helyeken, felhagyott szőlők- 
ben, erdővágásokban szaporodik el. Ott káros, mert elnyomja a facse- 
metéket. Az őszi táj jellegzetes növénye, szalmasárga nagy bugáját 
csokorba kötik. 

XV. tábla 


1. Zászlós csüdfű (Astragalus onobrychis). A pillangósok családjába 
tartozik. Pazar bíborlila virágzata feltűnő. Az alföldi és középhegysé- 
gi száraz, pusztai gyepekben van otthona. A nemzetség a Földközi- 
tenger vidékén és a közép-ázsiai sztyeppeken elterjedt, ahol több 
száz szárazságtűrő faja él. 


2. Nagyvirágú lednek (Lathyrus latifolius). A középhegységi száraz 
tölgyesek virága. Nagyon hasonlít a kerti szagos bükkönyhöz. Jelleg- 
zetesek a , szárnyas" hajtásai. Rokon fajai réteken, mocsarakban, 
erdőbenélnek (V. tábla). Szántóföldi gyom az illatos, ciklámen-rózsa- 
szín virágú mogyorós lednek (L. tuberosus), föld alatti gumóiról gu- 
mós ledneknek is hívják. 


3. Tarka koronafürt (Coronilla varia). Az Alföld ésa Magyar Közép- 
hegység száraz, füves helyein gyakori. Termése érdekes, kivételes 
a pillangósok családjában : keresztben feldarabolódva nyílik. 


4. Bérci here (Trifolium alpestre). Száraz tölgyesek, meleg, déli fekvé- 
sű hegyoldalak gyakori pillangós növénye. Az Alföldön ritkább. A 
lóheréket Magyarországon 27, fehér, sárga, rózsaszín, piros virágú 
faj képviseli. Az újévi négylevelű , szerencse" lóhere fejlődési rendelle- 
nesség. Réten keresgélve csaknem mindig megtaláljuk a normálisan 
fejlett lóherék között. 


5. Kis ezerjófű (Centaurium minus). Kedves, rózsaszín virágú, a tár- 
nicsfélék (Gentianaceae) családjába tartozó réti növény. Különösen 
a középhegységi kaszálókon találjuk. Az Alföldön más rokon fajai 
gyakoribbak. Értékes, sokféle hatóanyagot tartalmazó gyógynövény. 
. Keserű teája jó gyomor-, máj- és epebántalmak ellen : a népies gyógyá- 
szat étvágycsinálónak és hideglelés ellen is alkalmazza. Szeszes italo- 
kat is fűszereznek vele. (Nem rokona a nagy ezerjófű.) 

XVI. tábla 


1. Szarkaláb (Consolida regalis). A gabonavetések, tarlók, útszélek 
gyomnövénye. A mezei csokorból nem hiányozhat a pipacs, a pipitér 
és a búzavirág mellől. Gyógynövény, melyet a népi gyógyászat régóta 
használ kenőcsökben bedörzsölésre, élősködők ellen (rüh, tetű stb.). 
Levelei vérnyomáscsökkentő alkaloidot tartalmaznak. Magvaiban 
a bőrt izgató érzéstelenítő anyagok vannak. 


2. Lila ökörfarkkóró (Verbascum phoeniceum). Lila virágú faj, kivétel 
a nemzetség többi sárga virágú faja között. Száraz gyepekben, árok- 
parton, legelőkön él. Nagy tőlevélrózsája a földön szétterül, csak 
második évben szökik szárba. Rokonai között több gyógynövény 
van (XXIII. tábla). 


3. Réti zsálya (Salvia pratensis). Az ajakosok (Labiatae) családjába 
tartozó, erős illatú növény. Meleg, száraz, füves helyek, bokorerdők 
növénye. Érdekes a virágszerkezete : a nektárt kutató méhek bebújnak 
a kétajkú párta torkába, s akaratlanul megbillentik a kétkarú emelő 
módjára működő porzókat. Így a virágpor a hátukra szóródik, s 
ők mit sem tudva tovahurcolják a másik virágra. A Földközi-tenger 
vidékéről származik az örökzöld, cserje termetű, ezüstösen molyhos 
levelű orvosi zsálya (S. officinalis). A népi gyógyászatban régóta hasz- 
nálják toroköblítőnek és fekélyes sebek enyhítésére. Egyes tájakon 
termesztik is. 


4. Keskenylevelű bükköny (Vicia tenuifolia). Meleg, déli fekvésű töl- 
gyesekben, bokorerdőkben, száraz gyepekben él. A pillangósok csa- 
ládjának tagja. Félméteres , bokrai" virágzáskor messzire kéklenek. 
Minden évben új hajtásokat fejleszt, csak a föld alatti részei telelnek 
át. A bükkönyöknek több, liláskék virágú faja ismert Magyarorszá- 
gonis. A kaszálást nehezíti a réteken a kaszanyűg bükköny (V. cracca). 
Több faj fontos takarmány, zabbal együtt vetik (zabos bükköny). 

XVII. tábla 


1. Fürtös zanót (Cytisus nigricans). Száraz tölgyesekben, főleg kilúgo- 
Zott agyagos talajon él. Félcserje, azaz fásodott hajtásainak egy része 
télen lefagy. Pillangós virágai fürtben állnak, levelei hármasak. Roko- 
nai szintén félcserjék, de száruk a földön elfekvő, egyeseknél legyöke- 
resedő. Távolabbi rokona az aranyeső (Laburnum anagyroides). A 
Mecsek környékén nálunk is előfordul vadon, de nem virít. Az Alpok- 
ban vadon fává is megnő. Díszcserje, szerte az országban ültetik. 


2. Gyujtoványfű (Linaria vulgaris). Száraz út menti helyeken, mezs- 
gyéken, tarlókon él, sokszor a szarkalábbal együtt. A tátogatók csa- 
ládjába tartozik. Ha a kétajkú virágot oldalról összenyomjuk, kitátja 
, SZáját". Közismert játék ez a kerti oroszlánszáj (Antirrhinum majus) 
virágával is. 


3. Lyukaslevelű orbáncfű (Hypericum perforatum). Száraz, füves 
hegyoldalakon, pusztai száraz gyepekben él, mert a szárazságot jól 
tűri. Megél az útszélen, árokparton is. Leveleiben olajtartók fejlőd- 
nek. Ezeken áthatol a fény, s ha napfény felé tartjuk levelét, mintha 
ki lenne lyuggatva (perforálva volna). Erre utal latin neve is. Sokféle 
hatóanyagot tartalmazó gyógynövény. Olajos kivonatát sebek kezelé- 
sére használják. Távoli rokona a tea (Camelia). 


4. Szarvas kerep (Lotus corniculatus). Nedves és szárazabb réteken 
egyaránt megtaláljuk, nagyon elterjedt faj. A tarka koronafürttel 
együtt szedjük csokorba. Szikes alföldi réteken a keskenylevelű kerep 
(L. tenuis) él. Gyengén szikes talajt jelez a nálánál nagyobb, halvány- 
sárga virágú bársonykerep (Tetragonolobus siliguosus). A pillangó- 
sok vetése (zöldtrágyázás) fokozza a talaj nitrogéntartalmát, tápere- 
jét. Gyökerük apró gumócskáiban nitrogénbaktériumok élnek, me- 
lyek képesek a levegő nitrogénjét megkötni. 

XVIII. tábla 


1. Réti margaréta (Chrysanthemum leucanthemum). Nedves kaszáló- 
réteken, hegyvidéki erdőirtásokon, tisztásokon olykor tömegesen vi- 
rít, együtt a réti harangvirággal. Nyár elején a rét jellegzetes színfoltját 
adja. Száraz sziklai gyepekben, főleg dolomitsziklákon, a Dunántúli- 
középhegységben jóval nagyobb fészkű rokon faja díszlik. A kertekbe 
idegenből származó, hatalmas fészkű rokonát ültetik. 


2. Sátoros margitvirág (Chrysanthemum corymbosum). Száraz töl- 
gyesek növénye. Fészkei sátorvirágzatban, sohasem magányosan fej- 
lődnek. Jól tűri a szárazságot, igénytelen, ezért érdemes kertbe telepí- 
teni. A margarétafajok a fészkesek családjába (Compositae) tartoz- 
nak. A virágzatok közepén sok-sok csöves virág fejlődik, a szélén 
fehér— többnyire meddő — sok-sok sugárvirág. Ezeket véljük szirmok- 
nak, pedig mindegyike önálló virágocska. Utak mentén, árokparton, 
legelőkön gyakori a sugárvirágok nélküli gilisztaűző varádics (Chi 
vulgare). Gyógynövény, erős féregűző hatását a népi gyógyászatban 
régóta ismerik. Külső bedörzsöléssel visszérgyulladás gyógyítására 
alkalmas. A téli margitvirág (Ch. indicum) sok nemes változatából 
keletkeztek a krizantémok. 


3. Orlaymurok (Orlaya grandiflora). Az ernyősök családjába tartozik. 
Száraz gyepekben a Magyar Középhegységben gyakori. Az ernyő 
külső virágainak szirmai aránytalanul nagyra nőttek, erről könnyű 
felismerni. Termése szúrós-tüskés, beleakad az állat bundájába, az 
ember ruhájába, és széthurcolódik. 


4. Sövényszulák (Calystegia sepium). Nádasok, mocsarak, árokpar- 
tok növénye. Hasonlít a hajnalkára, de nagy tölcséres virágai hófehé- 
rek. Felfut a nádszálra, fűzre. Rokona a mezei szulák (Convolvulus 
arvensis), a kiirthatatlan gyomok egyike. Ásás, szántás közben föld 
alatti szára szétdarabolódik, s minden porcikájából új növény 
hajt ki. 

1. Pipacs (Papaver rhoeas). A mákfélék családjának (Papaveraceae) 
közismert tagja. A búzatáblák egykor vöröslöttek tőle. Ma a vegysze- 
res gyomirtással inkább a mezsgyékre és szegélyekre szorul. Együtt 
virít a búzavirággal, konkollyal, nyári hériccsel. Gyógynövény. Szir- 
mainak főzete nyugtat. Szamárköhögésre, hörghurutra és gyermekek 
álmatlansága ellen alkalmazza a népi gyógyászat. 


2. Bujdosómák (Papaver dubium). Az előzőhöz hasonló, de kisebb 
virágú faj. Gyakori utak mentén, parlagokon, száraz talajokon. Meg- 
találjuk a homokpusztai és a sziklai gyepekben is. Rokona a termesz- 
tett mák (Papaver somniferum). A legfontosabb, legsokoldalúbban 
felhasználható gyógynövények egyike, két tucatnál is több hatóanya- 
ga van. Az óriási virágú törökmák (P. orientale) kerti dísz. 


3. Nyári hérics (Adonis aestivalis). A tavaszi hérics rokona (II. tábla). 
Gabonavetésekben, tarlón virít. Jóval ritkább a skarlátpiros lángszínű 
hérics (A. flammea). Mindkettő egyéves szántóföldi gyom. 


4. Farkas kutyatej (Euphorbia cyparissias). Nem virágja, hanem őszre 
pirosra színeződő fellevelei miatt került cinóberpiros táblánkra. A 
növény szárát vagy leveleit ne tépjük le, mert nyúlós, mérges tejnedvet 
ereszt. Innen nyerte nevét. Nem rokona a szintén tejnedvet eresztő 
gyermekláncfűnek. 


5. Mezei tikszem (Anagallis arvensis). A kankalinfélék családjába 
(Primulaceae) tartozó egyéves gyom, többnyire szántóföldeken töme- 
ges, de út menti gyomos helyeken, kertekben is szedhetjük cinóber 
vagy húspiros színű, vagy a másik faj kék virágait. Bár a Földközi-ten- 
ger vidéke az őshazája, csaknem az egész földön elterjedt a számára 
alkalmas helyeken : kozmopolita növény. 

XX. tábla 


1. Sárga kövirózsa (Sempervivum hirtum). A varjúhájfélék családjába 
(Crassulaceae) tartozó, pozsgás levelű növény. Vaskos leveleiben a 
lédús szövetek vízraktározásra képesek. Jól tűri ezért a szárazságot, 
erős napsütést. A sziklás hegyoldalakat helyenként tömegesen lepi 
el. Vegetatív úton is szaporodik a tőlevélrózsák mellett fejlődő apró 
sarjakkal. Idősebb, szárba szökő példányai virítanak, utána az egész 
növény elpusztul. A házi kövirózsát (S. tectorum) babonás hiedelem- 
ből falusi háztetőkre telepítik, mert a néphit szerint megvéd a villám- 
csapástól. 


2. Egyenes pimpó (Potentilla recta). A rózsafélékhez tartozik. A Kö- 
zéphegységben és az Alföldön száraz, füves helyeken él. Virágos hajtá- 
sai félméteresre is megnőhetnek, levelei is díszesek. Jól tűri a szárazsá- 
got, ezért érdemes kertbe ültetni. Ne a virágzó növényt, hanem tőleve- 
les fiatal meddő példányokat gyűjtsünk, azok könnyen meggyökere- 
sednek. 


3. Sárga hagyma (Allium flavum). A liliomfélékhez tartozó, nagy 
fajszámú nemzetség egyik szárazságtűrő tagja. Nyáron tömegesen 
találjuk sziklai és pusztai gyepekben. Ha nem virágzik, akkor is ráis- 


merhetünk hengeres, szürke, viaszos leveleiről. 


4. Borsos varjúháj (Sedum acre). Pozsgás levelű növény, a napos, 
sziklás helyeken együtt találjuk a kövirózsával, mely közeli rokona. 
Virágzáskor kis sárga párnái messzire virítanak a zöld gyepből. Igény- 
telen, könnyen betelepíthetjük sziklakertbe, mert szára jól meggyöke- 
resedik. 


5. Heverő naprózsa (Fumana procumbens). Törpecserje, a földön 
szétterülő, heverő fás szárakkal. Az Alföldön a futóhomok-buckákon 
él. Rövid életű, ragyogó sárga virágai inkább a kora délelőtti órákban 
virítanak. A középhegységi száraz dolomitsziklákon is fölfedezhetjük. 
Tűszerű levele is a szárazság elleni védekezés jele. 

1. Búzavirág (Centaurea cyanus). A gabonavetések népdalokban sok- 
szor megénekelt virága. Búzakalásszal, pipaccsal egybekötve a föld- 
művelés jelképe. A búzakék szín neve is valójában ettől a haszontalan 
kis gyömnövénytől ered. A fészkesekhez tartozó rokonai nagyrészt 
évelők, lilás vagy rózsaszínes virágokkal (lásd : imola, XXVIII. tábla). 


2. Mezei katáng (Cichorium intybus). Mindennapos réti növényünk 
a fészekvirágzatúak családjából. Égszínkék virágai kora reggel nyíl- 
nak. Vastag, répaszerű gyökerét és virágzó hajtásait gyűjtik. Több 
hatóanyaga van, a népi gyógyászat étvágyjavítónak, vizelethajtónak, 
gyulladáscsökkentőnek alkalmazza. Gyökeréből készült a cikóriaká- 
vé. Egyes fajtáit salátának termesztik. 


3. Kornis tárnics (Gentiana pneumonanthe). Az alföldi láprétek, kö- 
zéphegységi kaszálók egyre ritkább, nyár végi dísze. Az ősz közeledtét 
jelzik az utcai virágárusoknál megjelenő csokrai. Nálunk az egyedüli 
faj a nagy virágú kék enciánok közül. Hegyi rétjeinken jóval gyako- 
ribb az arasznyi termetű lilás virágú osztrák és csinos tárnics. Mindket- 
tő kétéves növény : az első évben tőrózsát fejleszt, a következő évben 
szárba szökik, virít. A magas havasok törpe termetű, de nagy virágú 
kék enciánjával együtt a tárnicsfélék családjába tartoznak. 


4. Kéküstökű csormolya (Melampyrum nemorosum). A tátogatók 
családjába tartozó érdekes növény. Sárga virága az erdő őszi képében 
a liláskék murvalevelektől még élénkebb, feltűnőbb. Bár zöld levelű, 
mégis élősködik; a vizet szívja el gazdanövényétől. Rokonai száraz 
gyepekben, vetésekben, erdőszélen élő egyéves növények. Virágaik 
alatt sallangos murvalevelek fejlődnek, melyek ősszel szépen megszí- 
nesednek. 

XXII. tábla 


1. Parlagi ligetszépe (Oenothera biennis). Főleg laza, homokos talajon 
fordul elő, ahol a talajvíz nincs mélyen. Tömeges elszaporodása a 
bolygatás jele ; például homoki ugarokon, felhagyott szántókon. Az 
első évben csak nagy tőlevélrózsái fejlődnek, a következő évben szök- 
ken szárba nyár derekán. A virágzó hajtás csaknem embermagasságra 
nőhet. A virágok alulról felfelé sorjában, őszig virítanak, és mindig 
csak a reggeli és esti órákban nyitnak ki. 


2. Szöszös ökörfarkkóró (Verbascum phlomoides). Hazánkban gyer- 
tyatartó alakú, nagy termetű rokon fajaival együtt száraz gyepekben, 
legelőkön él. A sárga virágú fajok között több gyógynövény van. 
Teákban hörghurut ellen alkalmazzák, de a bélhurutra is jó hatású. 
A tátogatófélékhez tartozik. 


3. Réti peremizs (Inula britannica). A fészekvirágzatúak családjából 
való. Többnyire az alföldi rétek jellegzetes gyakori növénye. A közép- 
hegységek száraz, sekély talajú meleg lejtőin is megél, több hasonló, 
rokon fajával együtt. Ilyen a kardos Dperemizs (I. ensifolia), meg a 
száraz tölgyesekben és irtásréteken virító, nagy fészkű borzas Deremizs 
(I. hirta). Mind jól tűrik a szárazságot, kertbe ültetve is szépen te- 
nyésznek. 


4. Tejoltó galaj (Galium verum). Az Alföldön és hegyvidéki szárazabb 
réteken egyaránt elterjedt faj. Virágai erős mézes illatot árasztanak. 
Apró, tömegesen fejlődő virágaiból a méhek kitűnő mézet készítenek. 
Keskeny, tűszerű levelei jól védekeznek a kiszáradás ellen, kicsi a 
párologtató felületük. Nevét onnan kapta, hogy ha a jószág nagy 
mennyiségben legeli a réten, illatos lesz tőle a tej. 

XXIII. tábla 


1. Nád (Phragmites communis). Mocsarakban, kb. 2—3 méter mély 
vízben összefonódó gyökérzetével ellepi a víz felszínét. Olykor úszó 
szigeteket is alkot. A pázsitfélék (Gramineae) családjába tartozik. 
Nagy bugavirágzata divatos szobadíisz. Télen van a nádaratás tavain- 
kon. Ilyenkor a jégről vágják a nádszálakat. Régen faluhelyen tetőfe- 
désre használták : nádfonat, nádpalló készül ma belőle. Napjainkban 
újra divatba jött a nyaralók építésénél a hűs nádfedél. Az egész világon 
elterjedt vízparti növény (kozmopolita). 


2. Gyékény (Typha latifolia). A közismert szobadíisznek használt bu- 
zogány a növény termős torzsavirágzata. Éretten széthullik apró ter- 
méseire, melyek a hajszálnál is finomabb szőrökkel lebegnek, a szél 
korlátlanul hordja széjjel őket. A náddal együtt gyakran tömegesen 
terem vizeinkben, mocsarakban, árkokban. Leveleinek fonatából sző- 
nyeg, szatyor, papucs készül, üvegeket fonnak körül vele. 


3. Szürkekáka (Holoschoenus romanus). Homokpusztákon, legelő- 
kön, a buckák közötti mélyedésekben, ahol a felszínhez közelebb 
áll a talajvíz, mindig jellegzetesen megtalálhatjuk szürke, hengeres, 
tömött csomókban növő szárait. Ezeken apró kis gömbökként ülnek 
a virágok, később a termések. A valódi káka (Schoenoplectus) fajai 
a nád és gyékény mellett a mocsarakban alkotnak sűrű állományokat. 


4. Hínáros békaszőlő (Potamogeton perfoliatus). Vízinövény. A vízfe- 
néken gyökerezik, de a leszakadt hajtásai tovább élnek hínárként 
lebegve. Csak apró kis torzsaszerű virágzatai emelkednek ki a vízből. 
Egyébként egész életét a víz alatt éli. Megporzását is a víz végzi. 

XXIV. tábla 


1. Festő pipitér (Anthemis tinctoria). Száraz, napos hegylejtők és 
száraz tölgyesek növénye. Az Alföldön ritka. A fészekvirágzatúak 
családjába tartozik. A fészek közepén csöves, szélén sziromszerű, 
ún. nyelves virágok vannak, ezek általában meddők. Jellegzetes kri- 
zantémillata van a leveleknek. Az alföldi homokos területeken élő 
rokon faj a fehér nyelves virágú szöszös pipitér (A. austriaca) és 
a homoki pipitér (A. ruthenica). Pipacsos, búzavirágos csokrainkhoz 
ezt kötik margarétaként. Hasonlít a kammillához is, mely a szikesek 
értékes gyógynövénye. Gyulladásgátló anyagaiért termesztik is. 


2. Őszi oroszlánfog (Leontodon autumnalis). Közönséges réti növény 
alföldön, hegyvidéken egyaránt. Virágzáskor sárga tőle a rét. Rokon 
fajai korábban virítanak. Fészekvirágzatú, csak nyelves virágai van- 
nak, ezért külön alcsaládba sorolják, melyre a tejnedv is jellemző 
(lásd pitypang, IV. tábla). 


3. Nagy bakszakáll (Tragopogon dubius). A fészkes-nyelves virágúak- 
hoz tartozó gyakori faj, útszéleken, árokpartokon, száraz gyepekben. 
Terméses fészkei gyakran 10 cm-nél szélesebbek. Bóbitás terméskéi 
ejtőernyőként szállnak a levegőben. A szél messze viheti, gyakran 
még a város kőrengetegében is látni libegő terméseit. 


4. Ezüstös hölgymál (Hieracium pilosella). Száraz gyepek, rétek elter- 
jedt növénye. Télálló apró kis tőrózsáit hosszú pillás leveleiről tavasz- 
szal is felismerhetjük. Indákat is hajt, melyek később legyökereznek, 
majd elöregszenek, így az inda csúcsából új növényke lesz. Hogy 
miért hívják hölgymálnak - ki tudja? 

XXV. tábla 


1. Kék szamárkenyér (Echinops ruthenicus). A fészekvirágzatúakhoz 
tartozó szúrós növény. Homokpusztáink dísze, melyet Petőfi is meg- 
énekelt. Gyakori a fehér virágú rokona is, különösen a Balaton kör- 
nyékén száraz gyepekben, utak mentén, legelőkön. 


2. Kék iringó (Eryngium planum). Az ernyősvirágzatúak családjának 
tagja. Fészekvirágzatúnak lehetne vélni, mert az ernyőjének ágai igen 
rövidek, nem fejlődnek ki azernyősöknél általában jellegzetes hosszú- 
ságúra. Igen szép színű, feltűnő faj, főleg az alföldi réteken, de szára- 
zabb helyeken is előfordul. Gyakoribb, szinte gyomnak számít a 
mezei iringó (E. campestre). Félgömb alakú szúrós bokrocskái 50 
cm-re is megnőnek, szürkés színűek. A száraz kórókat a szél ősszel 
kitépi és tovagörgeti. Ezt nevezik ördögszekérnek. Tudni kell azon- 
ban, hogy a nép ajkán mindenféle szélhordta kóró is ördögszekér. 


3. Macskafarkú veronika (Veronica spicata). Száraz gyepekben, az 
alföldi és hegyvidéki tájon egyaránt gyakori. Apró, ragyogó ultrama- 
rinkék virágai tömött füzérben fejlődnek. Ezért növényünk messzire 
kéklik az aszálytól már többnyire sárguló fűben. A veronikafajok 
virága természetesen mind hasonlít egymásra, de a fajok között mégis 
nagy különbség van, főleg nagyságban. Erdőn, réten, száraz és vizes 
helyenegyaránt előfordulnak. Az egyéves, rövid — olykor csak néhány 
hétnyi — tenyészidejű fajoknak virága gyakran magányos, és nagyobb 
is a többinél, halvány- vagy mélykék színű. Erdőkben tavasszal töme- 
ges, de szántókon is megtaláljuk a borostyánlevelű veronikát (Veronica 
hederifolia). 

XXVI. tábla 


NYÁRUTÓ 


1. Vajszínű ördögszem (Scabiosa ochroleuca). A mácsonyafélék csa- 
ládjába tartozik. Kétéves növény. Az első évben tőlevélrózsája fejlő- 
dik, mely a következő évben hajtja virágzó szárát. Ennek elágazásából 
első pillantásra könnyen megkülönböztethetjük a fészkesek családjá- 
hoz tartozó növényektől, pcdig megtévesztően hasonlít hozzájuk. 
Levelei felemások : a tőlevelek épek, az idősebbek különböző módon 
szárnyas sallangosak. Rokonaival együtt száraz, napos, meleg, füves, 
sziklás helyeken él. Gyönyörű kerti növény a sötét bíborszínű ördög- 
szem (Scabiosa atropurpurea). 


2. Héjjakút mácsonya (Dipsacus laciniatus). Gyakran 2 m magasra 
is megnő nedves árokpartokon, legelőkön, utak mentén. Virágzata 
elárulja (a virágok két, egymás feletti gyűrűben nyílnak), hogy a 
mácsonyafélékhez tartozik. Nevét az összenőtt szárlevelek öblében 
összegyűlő esővízről kapta. A babonás nép mosdásra ajánlja ezt a 
különleges vizet. A száraz virágzatot a takácsok használták régen 
a posztó bolyhosítására, kártolására. Ezért külön termesztették a 
délnyugat-európai rokonát, a takácsmányocsát (D. sativus). 


3. Közönséges bábakalács (Carlina vulgaris). Száraz tölgyesekben, 
pusztai gyepekben gyakori az Alföldön és a Középhegységben is. 
Szúrós levelei, szép szalmasárga fészkei vannak. Nem is a szirmok, 
hanem a virágzatot védő murvalevelek, a fészekpikkelyek színesek. 
Jóval ritkább, de pompásabb a száratlan bábakalács (C. acaulis). 
A Bükk és a Mátra magasabb hegyi rétjein nő. Nagy tőlevélrózsája 
szétterül, körbefogja az ülő nagy fészket, melynek húsos belsejét, 
míg zsenge, csemegeként eszik. A monda szerint Nagy Károlynak 
angyal jelent meg álmában, és megmutatta e növényt, mely a pestis 
ellen véd. (A bába szó különben tündért jelentett a régi magyar 
nyelvben.) 

8-2 


1. Szürke aszat (Cirsium canum). Szúrós, az alföldi mocsárréteken 
olykor tömegesen virító növény. Virágzáskor messze feltűnik a sások 
zöldjébe vegyülő bíborlila színe. Rokonai száraz helyeken, legelőkön 
élő gyomok. A mezei aszat (C. arvense) gabonavetések gyomnövénye. 
Egyes ritkább, nagy fészkű fajok leveleinek díszes, színes tüskézete 
feltűnő. Terméseinek bóbitája, röpítő szőrei elágazók, tollasak. 


2. Bókoló bogáncs (Carduus nutans). Száraz legelőkön olykor töme- 
ges, ugarokon, száraz gyepekben is megtaláljuk magasra nőtt szárait. 
Nagy fészkei már virágzás előtt pompáznak pirosra színeződő fészek- 
pikkelyektől. Terméseit a szél terjeszti, röpítő szőrei egyszerűek, nem 
ágaznak el, ellentétben a nagyon hasonló aszatfajokkal. Talán említe- 
ni sem kell, hogy az aszat, a bogáncs és az imola — ennek a táblának 
minden növénye — a fészkesek családjába tartozik. 


3. Budai imola vagy Sadler imola (Centaurea sadleriana). Középhegy- 
ségi sziklás, füves, meleg hegylejtők bennszülött, vagyis kizárólag 
csak itt élő faja. A növényt Sadler Józsefről nevezték el, aki lelkes 
híve volt a nemzeti eszméknek, és az 1848-49-es szabadságharc idején 
az egyetemen a növénytan tanára volt. 


4. Magyar imola (Centaurea pannonica). A rétek őszi képébe jellegze- 
tes lilás-rózsaszín foltokat varázsol. Közeli rokon fajainak megkülön- 
böztetése igen nehéz feladat. Gyakoriak a kereszteződések, keverék 
fajok (hibridek). Az imolák nagy számban élnek erdőn, réten, száraz 
és nedves helyeken egyaránt. 

XXVIII. tábla 


1. Őszi kikerics (Colchicum autumnale). A liliomfélék családjának 
érdekes tagja. Ősszel virágzik, levelek nélkül, a következő tavasszal 
tőlevélrózsája bújik elő a földben telelő hagymagumóból. Közepén 
később megjelennek a termései is. Az Alföldön és a hegyvidéken 
egyaránt előfordul, réteken tömegesen, erdőkben csak szálanként. 
Viráguk igen mérgező, különösen a magok. A népi gyógyászat köpte- 
tőt és reuma elleni szert készít belőle. Nagy adagja bénulást, majd 
fulladásos halált okoz. 


2. Csillag őszirózsa (Aster amellus). A középhegységi napsütötte, 
meleg hegyoldalak, bokorerdők, erdőszélek szép őszi virága. Megta- 
láljuk a szőlőkultúrák mezsgyéin, az ősi növényzet utolsó hírmondói 
között. A szárazságot jól tűri. Észak-amerikai eredetű, nálunk meg- 
honosodott fajai a kerti gerebcsinek (Aster fajok). 


3. Vasvirág (Xeranthemum annuum). Színes fészekpikkelyeik szára- 
zonis megtartják halványlila színüket, ezért szalmavirágnak is hívják, 
sok más, szárazon is megmaradó virággal együtt. Száraz helyeken, 
vasúti töltéseken lila foltjait sokáig élvezhetjük a virágzás után is. 
Szembetűnő a Balaton-vidék vörös talaján. 


4. Csarab (Calluna vulgaris). A hangafélék családjába (Ericaceae) 
tartozik. Nálunk viszonylag ritka kis cserjécske, csak a dunántúli 
kavicsos, mészben szegény talajokon ét. Európa csapadékos, atlanti- 
kus tájain nagy kiterjedésű fenyérek, csarabosok vannak. (Ez a német 
hangának, fenyéreknek, a híres Heidének névadó növénye.) Ősszel 
lila tőle az erdő alja. Leginkább erdeifenyvesekben találjuk. Rokonai 
a magashegységi lucfenyves övben tömeges áfonyák (Vaccinium), me- 
lyeket nagy ritkaságként tartanak számon nálunk a botanikusok. 

XXIX. tábla 


NÉVMUTATÓ 


(A római számok a színes táblákat, az arab számok a képeket 


ismertető szövegoldalakat jelölik. ) 


agárkosbor VII., 16 
angol perje XV., 32 
árvacsalán VII., 16 
aszat XXVIII., 58 


bakszakáll XXV., 52 

. bábakalács XXVII., 56 
bársonyos kakukkszegfű 

XI., 24 

békaszőlő XXIV., 50 
Bérci here X.VI...34 
bogáncs XXVIII., 58 
boglárka XII., 26 
budai imola XXVIII., 58 
bujdosómák XX., 42 
búzavirág XXII., 46 
bükköny XVII., 36 


csabaíre, vérfű XIV., 30 
csarab XXIX., 60 
csillaghúr VI., 14 

csillag őszirózsa XXIX., 60 
csomós ebír XV., 32 
csormolya XXII., 46 
csüdfű XVI., 34 


daravirág II., 6 
déréée EX. 20 


erdei gyöngyköles VIII., 18 

élesmosófű XV., 32 


farkas kutyatej XX., 42 
fürtös gyöngyike III., 8 


galambvirág I., 4 
gamandor veronika 
VIII., 18 
gólyabír IV., 10 
gólyaorr XIV., 30 


gyermekláncfű IV., 10 
gyékény XXIV., 50 
gyöngyvirág VI., 14 
gyujtoványfű XVIII., 38 
gyűszűvirág X., 22 


harangvirág XIII., 28 
hagyma VI., 14, XXI., 44 
heverő naprózsa XXI., 44 
héjjakút XXVII., 56 
héricsa.; 6. XX... 42 
hóvirág I., 4 

hölgymál XXV., 52 
hunyor I., 4 


ibolya III., 8 
imola XXVIII., 58 
infű VIII., 18 
iringó XXVI., 54 


XIII., 28 


ukkrü VII., 16 
ukkszegfű XI., 24 
alin II,, 6 

ny XXII., 46 
iringó XXVI., 54 
samárkenyér XXVI., 
hal 

naokú csormolya 
XXII., 46 

ezerjófű XVI., 34 
Wa vicsorgó V., 12 
na tárnics XXII., 46 
mhor VII,, 16 
duronafürt XVI., 34 
Kökörösin III, 8 

; wirózán XXI., 44 
kulyataj XX., 42 
Sinykökörcsin III., 8 
ialnek V,, 12, XVI., 34 
XIII., 28 

tazépe XXIII., 48 
Na ökörfarkkóró XVII., 36 
föhere XVI., 34 


Mucakafarkú veronika 
XXVI., 54 
Mudármályva XIV., 30 
Magyar imola XXVIII., 58 
Magyar szegfű XIV., 30 
Margaréta XIX., 40 
Mmarúlapu IV., 10 
Mmájvirág III, 8 
Mádsonya XXVII., 56 


medvehagyma VI., 14 
mezei katáng XXII., 46 
méhfű VII., 16 

mocsári gólyahír IV., 10 


nadálytő X., 22 

nagy ezerjófű IX., 20 
nád XXIV., 50 
nádtippan XV., 32 
nefelejcs VIII., 18 
nőszirom XII., 26 


nyári hérics XX., 42 


odvas keltike V., 12 
olocsán csillaghúr VI., 14 
orbáncfű XVIII., 38 
orlaymurok XIX., 40 
oroszlánfog XXV., 52 


Ökörfarkkóró XVII., 36, 
XXIII., 48 

ördögszem XXVII., 56 

őszi kikerics XXIX., 60 


parlagi rózsa IX., 20 
pimpó XXI., 44 
pipacs XX., 42 
pipitér XXV., 52 
pitypang IV., 10 


rTeézeda X., 22 

rezgőfű XV., 32 

réti kakukkszegfű XI., 24 
réti peremizs XXIII., 48 
rózsa IX., 20 

salamonpecsét VI., 14 
salátaboglárka IV., 10 
sárga hagyma XXI., 44 
sárga tavirózsa XII., 26 
sátoros margitvirág XIX., 
40 
sisakvirág X., 22 
siskanád XV., 32 
sövényszulák XIX., 40 


szagos müge VI., 14 
szamárkenyér XXVI., 54 
szappanfű XI., 24 
szarkaláb XVII., 36 
szarvas kerep XVIII., 38 
szegfű XIV., 30 
szellőrózsa II., 6 
szöszös ökörfarkkóró 
XXIII., 48 
szurokszegfű XI., 24 
szürkekáka XXIV., 50 


tavaszi hérics II., 6 


tavaszi lednek V., 12 
tejoltó galaj XXIII., 48 
télizöld III, 8 

tikszem XX., 42 

tőzike I., 4 
turbánliliom IX., 20 
tüdőfű V., 12 


tyúktaréj II., 6 


vajszínű ördögszem 
XXÉVINÚ 456 
varjúháj XXI., 44 
varfű XIII., 28 
vasvirág XXIX., 60 
veronika VIII., 18, 
XXVI., 54 
vízitök XII., 26 


zanót XVIII., 38 
zászlós csüdfű XVI., 34 


zsálya XVII., 36 

